C 85/6
BG
Официален вестник на Европейския съюз
22.2.2022 г.
V (Становища)
ПРОЦЕДУРИ, СВЪРЗАНИ С ИЗПЪЛНЕНИЕТО НА ПОЛИТИКАТА В ОБЛАСТТА НА КОНКУРЕНЦИЯТА
ЕВРОПЕЙСКА КОМИСИЯ Предварително уведомление за концентрация (Дело M.10625 - CARLYLE GROUP / MACQUARIE GROUP / HYCC) Дело кандидат за опростена процедура (текст от значение за ЕИП)
(2022/C 85/06)
1.
На 15 февруари 2022 г. Комисията получи уведомление за планирана концентрация в съответствие с член 4 от Регламент (ЕО) No 139/2004 на Съвета (1).
Настоящото уведомление засяга следните предприятия: — Nobian Industrial Chemicals B.V. („Nobian“, Нидерландия), под контрола на Carlyle Group („Carlyle“, САЩ); — Norgh Holding Company Limited („Norgh“, Обединеното кралство), под контрола на Green Investment Group Limited („GIG“, Обединеното кралство), под контрола на Macquarie Group Limited („Macquarie“, Австралия); — HyCC Holding B.V. („JV“, Нидерландия).
Nobian и Norgh ще придобият по смисъла на член 3, параграф 1, буква б) и член 3, параграф 4 от Регламента за сливанията съвместен контрол над съвместното предприятие (JV).
Концентрацията се извършва посредством покупка на дялове/акции в новосъздадено дружество, представляващо съвместно предприятие.
2.
Търговски дейности на въпросните предприятия:
— Nobian произвежда основни химикали за отрасли, вариращи от строителство и почистване до фармацевтика и пречистване на водите.
Неговото дружество-майка Carlyle е американско мултинационално дружество за частни капиталови инвестиции, алтернативно управление на активи и финансови услуги; — GIG, дружеството-майка на Norgh, е специализиран разработчик, спонсор и инвеститор с мисия за ускоряване на екологичния преход със седалище в Единбург, Шотландия.
GIG се контролира от Macquarie, независима многонационална инвестиционна банка и дружество за финансови услуги със седалище в Австралия и което е регистрирано на фондовата борса в Австралия. — JV ще развива дейност в производството на зелен водород. 3.
След предварително проучване Комисията констатира, че сделката, за която е уведомена, би могла да попадне в приложното поле на Регламента за сливанията.
Въпреки това Комисията си запазва правото на окончателно решение по тази точка.
(1) ОВ L 24, 29.1.2004 г., стр. 1 („Регламент за сливанията“).